Mødet er åbnet. For at alle kan være opdateret, gør jeg opmærksom på, at der ikke bliver afstemning her i første møde. Der skal vi godkende, og så bliver der en pause på ca. 10 minutter. Og så bliver der afstemning. I dag er der følgende anmeldelse: Peter Skaarup (DF) og Morten Messerschmidt (DF): Forespørgsel nr. F 20 (Vil regeringen oplyse, hvordan den har sikret og fortsat agter at sikre, at alle relevante informationer fra især Statsministeriet bliver overdraget til granskningskommissionen, herunder dels i relation til antallet af enheder, statsministeren måtte have brugt, dels i relation til at gendanne slettede data på disse enheder, eventuelt med bistand fra private virksomheder med it-ekspertise?). Titlen på den anmeldte sag vil fremgå af www.folketingstidende.dk (jf. ovenfor). Fra statsministeren har jeg modtaget skrivelse af 15. december 2021 med forskellige ressortændringer mellem ministrene. Efter min indstilling er det ved kongelig resolution af 15. december 2021 bestemt, at ressortansvaret for alle opgaver, kontrakter og serviceaftaler vedrørende basal it-drift af interne datacentre, netværk, servere og storage, drift af operativsystemer, standard it-arbejdsplads, servicedesk og brugeradministration, informationssikkerhedsopgaver vedrørende foranstående samt kontrakter og leverandørstyringsopgaver vedrørende outsourcet it-drift, der vedrører Nationalmuseet, i henhold til nærmere aftale mellem kulturministeren og finansministeren overføres fra kulturministeren til finansministeren pr. 1. januar 2022. Jeg beder formanden underrette Folketinget herom. Sign. Mette Frederiksen
De sager, som er opført under punkt 1 og 2 på dagsordenen, kan kun med Tingets samtykke behandles i dette møde. Hvis ingen gør indsigelse, betragter jeg samtykket som givet. Det er givet.
Der er ikke stillet ændringsforslag. Er der nogen, der ønsker at udtale sig? Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1-3, tiltrådt af et flertal (udvalget med undtagelse af LA)? De er vedtaget. Jeg foreslår, at lovforslaget går direkte til tredje behandling uden fornyet udvalgsbehandling, og hvis ingen gør indsigelse, betragter jeg dette som vedtaget. Det er vedtaget.
Der er ikke stillet ændringsforslag. Er der nogen, der ønsker at udtale sig? Da det ikke er tilfældet, er forhandlingen sluttet. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg det som vedtaget. Det er vedtaget.
Der er ikke mere at foretage i dette møde. Det næste møde afholdes i dag kl. 13.15. Jeg beder alle om at forlade salen i god ro og orden. Man skal forlade salen, fordi vi skal have sprittet af her i pausen.